stanford-oval/wikipedia huggingface dataset:
Whakaari

| Whakaari |
| --- | --- |
 Whakaari 2013
Sijaintitiedot
 Koordinaatit: 37°31′12″S, 177°10′57″E 
Sijainti:  Uusi Seelanti
Purkautunut viimeksi:  9. joulukuuta 2019
Kraatterijärvi
Whakaari eli White Island on saari ja hyvin aktiivinen tulivuori Uudessa-Seelannissa 48 kilometrin päässä Pohjoissaaren itärannikolta.
Saarelle perustettiin 1885 rikkikaivos, jonka toiminta päättyi 1914, kun kraatterin seinä romahti. Kaivos ja kaivostyöntekijöiden kylä tuhoutuivat, ja 12 henkeä kuoli. Kaivostoimintaa yritettiin jatkaa 1920-luvulla, mistä jäljellä on matkailukohteeksi muuttuneita rakennuksia.
Tulivuori purkautui 9. joulukuuta 2019, ja ainakin 18 henkeä kuoli. Kun kaksi kadonnutta julistettiin myöhemmin kuolleiksi, virallinen uhriluku on 20.
Aiheesta muualla

Kuvia tai muita tiedostoja aiheesta Whakaari Wikimedia Commonsissa
Tom & Jerry: The Ultimate Game of Cat and Mouse!

| Tom & Jerry: The Ultimate Game of Cat and Mouse! |
| --- | --- |

Kehittäjä:  Software Creations (NES) Albino Frog Software (MS-DOS)
Julkaisija:  Hi Tech Expressions JP Altron
Tuottaja:  Asif Chaudhri
Säveltäjä:  Tim Follin Geoff Follin
Ohjelmoija:  David McLachlan Paul Murray
Julkaistu:  NESNA joulukuu 1991EU 22. lokakuuta 1992JP 13. marraskuuta 1992 MS-DOS 1993
Lajityyppi:  tasohyppely
Pelimuoto:  yksinpeli
Alusta:  Nintendo Entertainment System, MS-DOS
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK         : 
Tom & Jerry: The Ultimate Game of Cat and Mouse! (myös Tom & Jerry (and Tuffy)) on Software Creationsin kehittämä ja Hi Tech Expressionsin julkaisema tasohyppely. Peli on julkaistu vuonna 1991 Nintendo Entertainment Systemille ja MS-DOS:lle vuonna 1993.
Peli perustuu Tom & Jerry -animaatioon.
Kuvakaappaus pelin NES-version ensimmäisestä tasosta.
Aiheesta muualla

Tom & Jerry: The Ultimate Game of Cat and Mouse! MobyGamesissa (englanniksi)
Tom-Jelte Slagter

| Tom-Jelte Slagter |
| --- | --- |

Henkilötiedot
Syntynyt: 1. heinäkuuta 1989 (ikä 35)
Kansalaisuus:   Alankomaat
Pyöräilijä
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2010:  Rabobank, Continental Team
Ammattilaisjoukkue(et)
2011–2012 2013 2014–2017  2018–2019 2020:  Rabobank Belkin Pro Cycling Team Garmin-Sharp / Cannondale-Drapac Dimension Data B&B Hotels–Vital Concept
Suurimmat voitot
 Tour Down Under 2013 
 Tiedot päivitetty: 6. helmikuuta 2021 
Aiheesta muualla
www.tomjelteslagter.nl
Tom-Jelte Slagter (s. 1. heinäkuuta 1989 Groningen) on alankomaalainen maantiepyöräilijä. Hän aloitti ammattilaisuransa Rabobank-tallissa 2011, edusti sen seuraajaa Belkin Pro Cycling Teamia kauteen 2013, ajoi Garmin-Sharp / Cannondale-Drapac-joukkueessa 2014–2017 ja Dimension Datassa 2018–2019. Viimeisellä ammattilaiskaudellaan 2020 hän kilpaili B&B Hotels–Vital Concept -joukkueessa. Hän voitti 2013 Tour Down Under -etappikilpailun 17 sekunnin erolla Javier Morenoon.
Saavutuksia

Lähteet: Cycling Archives, Cyclingbase, Pro Cycling Stats
Ylläpitäjä

Ylläpitäjä
Ylläpitäjä on tietokonelaitteiston tai jonkin tietyn ohjelmiston tai palvelun toimivuudesta huolehtiva henkilö. Yleensä jokaisella tällaisella palvelulla on oltava ainakin yksi vastaava ylläpitäjä.
BBS-järjestelmissä ylläpitäjästä käytetään yleisesti nimeä sysop (engl. System Operator). Internetissä ylläpitäjästä käytetään yleisesti nimeä Administrator tai Admin.
The Elder Scrolls V: Skyrim

| The Elder Scrolls V: Skyrim |
| --- | --- |


Kehittäjä:  Bethesda Game Studios
Julkaisija:  Bethesda Softworks
Jakelija:  Bethesda Softworks Steam
Ohjaaja:  Todd Howard
Säveltäjä:  Jeremy Soule
Pelisarja:  The Elder Scrolls
Pelimoottori:  Creation Engine
Julkaistu:   NA 11. marraskuuta 2011  EU 11. marraskuuta 2011  JP 8. joulukuuta 2011 
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18 BBFC: 15
Alusta:  Nintendo Switch, PlayStation 3, Playstation 4, Playstation 5, Windows, Xbox 360, Xbox One, Xbox Series X/S
Lisenssi:  Suljettu lisenssi
Jakelumuoto:  optinen levy digitaalinen lataus
Lisää peliartikkeleitaVideopelien teemasivulla
Infobox OK   : 
The Elder Scrolls V: Skyrim (lyhyemmin Skyrim) on Bethesda Softworksin kehittämä ja julkaisema toimintaroolipeli. Peli on julkaistu marraskuussa 2011 PlayStation 3:lle, Windowsille ja Xbox 360:lle. Myöhemmin peli on julkaistu myös PlayStation 4:lle ja Xbox Onelle. Vuonna 2020 peli julkaistiin myös Nintendo Switchille.
Peli on viides osa The Elder Scrolls -sarjassa. Se sijoittuu kaksisataa vuotta Oblivionin tapahtumien jälkeen Tamrielin Skyrim-nimiseen provinssiin. Skyrim on suurkuninkaan murhan jäljiltä sisällissodan vallassa. Pelin pääjuoni keskittyy pelaajan taisteluun lohikäärmejumala Alduinia vastaan.
Pelaaminen

Skyrim on avoimen pelimaailman peli, joten pelaaja voi vaeltaa vapaasti joko jalkaisin tai hevosen selässä. Pelissä on mahdollista valita käyttääkö ensimmäisen vai kolmannen persoonan kuvakulmaa. Pelissä on niin sanottu päätehtävälinja, mutta sitä ei ole pakko suorittaa lainkaan. Jokaisessa kaupungissa on erilaisia vapaaehtoisia tehtäviä, joissa pitää auttaa sen asukkaita esimerkiksi hakemalla jokin esine läheisestä luolasta tai tappamalla susia niiden nahkojen saamiseksi. Jos tehtävät läpäisee, seuraa palkinto, joka maksetaan yleensä rahana tai jonain arvokkaana esineenä. Pelaaja voi kouluttautua 18 eri taidossa ja samalla kehittyä vahvemmaksi. Aina kun taso kehittyy, pelaaja voi valita yhden 280 edusta (engl. perk), jotka antavat pelaajalle uusia kykyjä, kuten kyvyn takoa parempia metalleja, ja myös parantavat pelaajan taitoja esimerkiksi jousiammunnassa. Korkein taso jokaisessa taidossa on 100, ja se määrää pelaajan kokonaistason, joka voi olla yli 250.
Pelissä on samat pelattavat rodut kuin sarjan aikaisemmissa peleissä. Jokaisella rodulla on omat erityiskykynsä ja voimansa. Haltioihin kuuluvat Altmer eli suurhaltia (High Elf), Bosmer eli metsähaltia (Wood Elf), Dunmer eli pimentohaltia (Dark Elf) ja Orsimer eli örkki (Orc). Ihmisiin kuuluvat Breton, Imperial (”Keisarillinen”), Nord ja Redguard (”Punavartija”). Petorotuihin kuuluvat Argonialainen (Argonian) ja Khajiit.
Pelaaja voi valmistaa uusia aseita ja haarniskoja takomalla niitä pajalla. Yhden käden aseet, kuten tikarit, saa kumpaankin käteen samanaikaisesti. Kilpiä voi käyttää myös aseena, mutta ajoituksen pitää olla oikea. Jokaisella asetyypillä on omat vahvuutensa ja heikkoutensa esimerkiksi nopeudessa ja sen tuottamassa vahingossa. Eri taioilla on myös omat ominaisuutensa: jäätaiat hidastavat ja kuluttavat kestävyyttä (engl. stamina), kun taas tulitaiat tekevät aktiivista vahinkoa sytyttämällä vihollisen tuleen. Taikoja saa yhden per käsi ja tietyn edun avauduttua saman taian voi molemmilla käsillä yhdistää yhdeksi, voimakkaammaksi taiaksi. Jousiammuntaa harjoittaessa nuolen ampuminen vie enemmän aikaa kuin edellisissä Elder Scrolls -peleissä, mutta ne tekevät enemmän vahinkoa. Tämän vuoksi nuolet ovat hieman kalliimpia ja hyvät nuolet harvinaisuuksia. Jousta voi käyttää myös lähitaistelussa lyömällä sillä vastustajaa. Pelaaja voi myös hiipiä, ja muiden hahmojen huomatessa he ovat varuillaan, eikä esimerkiksi taskuvarastaminen ole silloin mahdollista.
Uutta pelissä on lohikäärmehuudot eli Thu’umit, joita on 20 erilaista. Huudoilla voi esimerkiksi jäädyttää vihollisen, hidastaa aikaa tai kutsua lohikäärmeen luokseen. Huudot koostuvat kolmesta eri lohikäärmekielen sanasta, jotka pelaaja oppii vanhoista raunioista löydettävistä sanamuureista (engl. Word Wall). Kun huuto on opittu, se täytyy avata lohikäärmen sielulla, jonka saa tappamalla lohikäärmeen. Jokainen huuto tarvitsee kolme sanaa toimiakseen täydellä teholla, mutta sitä voi käyttää myös yhdellä tai kahdella sanalla, jolloin sen teho on huomattavasti pienempi. Pelissä on mahdollista myös muuttua vampyyriksi tai ihmissudeksi, lisäksi pelaaja voi ostaa talon ja mennä naimisiin.
Tarina

Oblivionin tapahtumista on kulunut kaksisataa vuotta ja eletään neljännen aikakauden vuotta 201 (4E 201). Skyrimin suurkuningas on murhattu ja provinssi on ajautunut sisällissotaan; toiset haluavat Skyrimin pysyvän osana Imperiumia, kun taas toiset haluavat sen irrottautuvan siitä. Kaikki tämä on osa Vanhimpien kääröjen (The Elder Scrolls) sisältämää ennustusta, jonka mukaan lohikäärmeet palaavat lohikäärmejumala Alduinin johdolla.
Aikaisempien The Elder Scrolls -pelien tapaan pelaaja aloittaa vangittuna ja häntä ollaan viemässä teloituspaikalle kolmen muun vangin kanssa. Yksi vangeista on Ulfric Stormcloak, joka aloitti sisällissodan surmaamalla suurkuninkaan. Kun pelaajaa ollaan teloittamassa, lohikäärmejumala Alduin hyökkää, ja pelaaja pääsee pakenemaan joko toisen vangin, Ralofin, tai sotilas Hadvarin kanssa. Pelaaja saa myöhemmin tietää olevansa Dovahkiin eli Dragonborn, jumalten valitsema lohikäärmeiden tappaja, joka pystyy vangitsemaan kuolleiden lohikäärmeiden sielut. Hänen tehtävänään on pysäyttää ja tappaa Alduin estääkseen tätä tuhoamasta maailmaa.
Lisäosat > The Elder Scrolls V: Dawnguard

1. toukokuuta 2012 Bethesda paljasti aikovansa julkaista kesällä Skyrimille lisäosapaketin nimeltä Dawnguard. Paketti julkaistiin 26. kesäkuuta 2012 Xbox 360:lle. PC:lle se julkaistiin Steamin kautta 3. elokuuta 2012.
Laajennuspaketin tarina kertoo muinaisen vampyyri Harkonin paluusta. Harkon aikoo käyttää Vanhimpien kääröjä Auringon tuhoamiseen ja edesauttaa vampyyrien yritystä valloittaa koko Tamriel. Pelaajat voivat valita liittyvätkö vampyyreihin vai vampyyreja metsästävään Dawnguard-kiltaan. Vampyyreihin liittyneiden tukikohtana toimii Castle Volkihar ja Dawnguardiin liittyneiden tukikohtana Fort Dawnguard. Lisäosapaketti sisältää myös uusia haarniskoita, lisätaitoja ja aseita, mukaan lukien varsijousen Dawnguardiin liittyneiden käyttöön. Samoin kuin ihmissusilla, myös vampyyreilla on toinen muoto. He voivat muuttua demonimaisiksi vampyyrilordeiksi. Ihmissusien tavoin myös vampyyrilordeilla on alkuperäisten taitopuiden lisäksi erilliset taitopuut, joista saa uusia taitoja aina tasonnousun myötä.
Dawnguard sisältää myös uusia alueita, mukaan lukien repeämän Oblivionin ulottuvuuteen. Varkaiden kilta (engl. Thieves Guild) tarjoaa pelaajalle mahdollisuuden muuttaa hahmonsa ulkonäköä, kasvonpiirteitä ja hiuksia. Rotua tai sukupuolta kuitenkaan ei voi muuttaa. Lisäosapaketissa pelaaja voi myös taistella ”legendaarisia” lohikäärmeitä vastaan. Mukana tulee myös uusia lohikäärmehuutoja.
Lisäosat > The Elder Scrolls V: Hearthfire

Skyrimin toinen lisäosa Hearthfire julkaistiin 4. syyskuuta 2012 Xbox 360:lle ja 4. lokakuuta Windowsille.
Hearthfire antaa pelaajalle mahdollisuuden ostaa pelattavalta alueelta itselleen tontin ja rakentaa löytämistään raakamateriaaleista oman kodin, jonne on mahdollistaa rakentaa myös kasvihuoneita, mehiläispesiä ja huoneita lumoamista tai alkemiaa varten. Lisäksi Hearthfire esittelee pelaajalle myös mahdollisuuden kasvattaa perheen ja adoptoida lapsia.
Lisäosat > The Elder Scrolls V: Dragonborn

Kolmas lisäosa on nimeltään Dragonborn, joka julkaistiin 4. joulukuuta 2012 Xbox 360:lle. Windowsille ja PlayStation 3:lle lisäosa ilmestyi vuoden 2013 alussa. Dragonborn lisää pelin juoneen alkuperäisen Dragonbornin, Miraakin, tarinan. Lisäksi siinä voi ratsastaa lohikäärmeillä. Pelissä pääsee myös Solstheimin saarelle, joka nähtiin aiemmin Morrowindin lisäosassa Bloodmoon, sekä Hermaeus Moran valtakuntaan Apocryphaan.
Musiikki

Pelin säveltäjäksi pestattiin Jeremy Soule, joka oli jo aiemmin säveltänyt musiikin Morrowindiin ja Oblivioniin. Pelin pääteemaan ”Dragonborniin” käytettiin yli 30 ihmisen kuoroa ja se laulettiin pelin omalla lohikäärmekielellä. Soule kolminkertaisti sen ääniraidan saadakseen sen kuulostamaan 90 ihmisen laulamalta. Lohikäärmekielen kehittäjä Adam Adamowicz käytti kieleen 34 kirjaimen riimukirjoitusta. Pelin nelilevyinen soundtrack julkaistiin samoihin aikoihin itse pelin kanssa. Sitä ei kuitenkaan saa muualta kuin DirectSongilta, joka on Soulen levittäjä. Siitä ei myöskään julkaistu lainkaan digitaalista versiota.
Ääninäyttelijät

| 0 | 1 | 2 |
| --- | --- | --- |
|   Max von Sydow   | … |   Esbern   |
|   Christopher Plummer   | … |   Arngeir   |
|   Joan Allen   | … |   Delphine   |
|   Michael Hogan   | … |   General Tullius   |
|   Vladimir Kulich   | … |   Ulfric Stormcloak   |
|   Claudia Christian   | … |   Aela the Huntress / Legate Rikke / Adrianne Avenicci / Breya / Brina Merilis / ...   |
Julkaisut

Pelistä on julkaistu Steam-palvelussa 28. lokakuuta 2016 Special Edition -versio, jossa on esimerkiksi päivitetyt grafiikat. Special Edition -version julkaisun myötä peli julkaistiin myös PlayStation 4:lle ja Xbox Onelle.
Pelistä on julkaistu virtuaalitodellisuuslasien kanssa pelattava The Elder Scrolls V: Skyrim VR -versio, joka tukee PlayStation VR -laseja.
11. marraskuuta 2021 pelistä julkaistiin Anniversary Edition. Uudessa versiossa on lisänä modeja, jotka ovat myytävänä Bethesda's Creation Clubissa.
Vastaanotto

Skyrim on saanut erittäin hyvät arvostelut kriitikoilta. Metacritic keräsi pelin Xbox 360 -versiolle pisteiksi 96/100, PlayStation 3 -versiolle 92/100 ja Windows-versiolle 94/100. Lähes kaikki arvostelijat ovat antaneet pelille joko täydet, tai lähes täydet pisteet; esimerkiksi IGN antoi pelille arvosanaaksi 9,5/10 sanoen sitä yhdeksi parhaimmista roolipeleistä, mitä ikinä on tehty ja GameSpot arvosteli pelin 9/10 arvoisesti ja sanoi ajan ”vain lentävän” sitä pelatessa. Peliplaneetta.net sanoi pelin tarjoavan ”laajan maailman, syvällisen ja joustavan hahmokehityksen sekä monipuolisen muokattavuuden.” Pelin konsoliversiot, ja erityisesti sen Xbox 360 -versio, ovat saaneet paremmat arvostelut kuin Windows-versio, jota kritisoitiin sen valikoista, jotka oli suunniteltu konsoliohjaimille eikä perinteiselle hiirelle ja näppäimistölle.
Peliä myytiin kahden päivän aikana jo yli 3,5 miljoonaa kappaletta maailmanlaajuisesti, mikä tekee siitä toiseksi myydyimmän pelin vuonna 2011. Suomessa 17. marraskuuta mennessä sitä oli myyty 30 000 kappaletta. Kuukauden kuluttua julkaisusta, joulukuun puolivälissä Bethesda kertoi peliä toimitetun 10 miljoonaa kappaletta.
Vastaanotto > Palkinnot ja ehdokkuudet

The Elder Scrolls V: Skyrim voitti kolme palkintoa vuoden 2011 Spike Video Game Awards -palkintogaalassa: vuoden peli, vuoden pelistudio ja paras roolipeli. Peli oli myös ehdolla vuoden traileriin, mutta hävisi Assassin’s Creed: Revelationsille.
| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2011 | Spike Video Game -palkinto | Vuoden peli |  | Voitto |
| 2011 | Spike Video Game -palkinto | Vuoden pelistudio | Bethesda Softworks | Voitto |
| 2011 | Spike Video Game -palkinto | Paras roolipeli |  | Voitto |
| 2011 | Spike Video Game -palkinto | Paras traileri |  | Ehdokkuus |
| 2011 | Game Critics Awards | Paras roolipeli |  | Voitto |
| 2011 | Game Critics Awards | Paras konsolipeli |  | Voitto |
| 2011 | Interactive Achievement Awards | Vuoden peli |  | Voitto |
| 2011 | Interactive Achievement Awards | Vuoden roolipeli |  | Voitto |
| 2011 | Interactive Achievement Awards | Outstanding Gameplay Engineering |  | Voitto |
| 2011 | Interactive Achievement Awards | Outstanding Story |  | Voitto |
| 2011 | Game Developers Choice Awards | Vuoden Peli |  | Voitto |
| 2011 | Golden Joystick Awards | The One to Watch |  | Voitto |
| 2012 | Golden Joystick Awards | Top Gaming Moment |  | Voitto |
| 2012 | Golden Joystick Awards | RPG of the Year |  | Voitto |
| 2012 | Golden Joystick Awards | Ultimate Game of the Year |  | Voitto |
Aiheesta muualla

The Elder Scrolls V: Skyrim MobyGamesissa (englanniksi)
The Elder Scrolls V: Skyrim Internet Movie Databasessa (englanniksi)
Virallinen sivusto (Arkistoitu – Internet Archive) (englanniksi)
| --- | --- |
Pääsarjan pelit:   Arena  Daggerfall  Morrowind Tribunal  Bloodmoon  Oblivion Knights of the Nine  Shivering Isles  Skyrim Dawnguard  Hearthfire  Dragonborn 
Spin-offit:   Battlespire  Redguard  Travels  Online  Legends  Blades 
Kirjat:   The Infernal City  Lord of Souls 
Universumi:  Rodut
Muuta:   Bethesda Softworks  The Elder Scrolls Construction Set 
Skyrimin maisemia. Ruudun yläosassa on pelin kompassi, joka näyttää ilmansuunnan sekä käytyjä että uusia paikkoja.
Tolyylifluanidi

| Tolyylifluanidi |
| --- | --- |

Tunnisteet
IUPAC-nimi:  N-[dikloori(fluori)metyyli]sulfanyyli-N-(dimetyylisulfamoyyli)-4-metyylianiliini
CAS-numero:  731-27-1
PubChem CID:  12898
SMILES:  CC1=CC=C(C=C1)N(SC(F)(Cl)Cl)S(=O)(=O)N(C)C
Ominaisuudet
Molekyylikaava:  C10H13Cl2FN2O2S2
Moolimassa:  347,2 g/mol
Sulamispiste:  96 °C
Liukoisuus veteen:  0,9 mg/l (25 °C)
Tolyylifluanidi on muun muassa torjunta-aineissa (Euparen M) ja liuotinohenteisissa puunsuoja-aineissa käytettävä tehoaine. Se ärsyttää hengitysteitä, ihoa sekä silmiä ja voi aiheuttaa herkistymisihottumaa. Tolyylifluanidi on haihtumaton ja veteen liukenematon.
Tolyylifluanidin hajoamistuotetta N,N-dimetyylisulfamidia löydettiin vuonna 2007 sekä pinta- että pohjavedestä useissa Euroopan unionin jäsenvaltioissa tehdyissä tutkimuksissa. Hajoamistuote on terveydelle haitaton, mutta vettä otsonoitaessa esimerkiksi juomavettä puhdistettaessa se muodostaa syöpää aiheuttavia nitrosoamiineja.
Tolyylifluanidin kemiallinen kaava on C10H13Cl2FN2O2S2, moolimassa 347,26 g/mol ja CAS-numero 731-27-1.
Aiheesta muualla

PubChem: Tolyfluanid (englanniksi)
Waltteri Immonen -palkinto

Waltteri Immonen -palkinto on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka on osoittanut esimerkillisintä urheiluhenkeä ja käytöstä kauden Mestis-otteluissa sekä huipputason osaamista joukkueensa riveissä. Palkinto on myönnetty kaudesta 1987–1988 alkaen ja ensimmäinen palkinnon saaja oli Reipas Lahden Paul Högbacka. Syksyllä 2010 palkinto nimettiin Waltteri Immosen mukaan.
Palkinnon saajat

| Kausi | Pelaaja | Pelipaikka | Joukkue |
| --- | --- | --- | --- |
| 1987–1988 |  Paul Högbacka | hyökkääjä | Reipas Lahti |
| 1988–1989 |  Waltteri Immonen | puolustaja | Jokerit |
| 1989–1990 |  Mika Helkearo | hyökkääjä | FoPS |
| 1990–1991 |  Mika Helkearo | hyökkääjä | FoPS |
| 1991–1992 |  Jouko Myrrä | hyökkääjä | KooKoo |
| 1992–1993 |  Jouko Myrrä | hyökkääjä | TuTo |
| 1993–1994 |  Marko Lapinkoski | hyökkääjä | Kärpät |
| 1994–1995 |  Matti Nevalainen | hyökkääjä | SaiPa |
| 1995–1996 |  Mika Helkearo | hyökkääjä | FPS |
| 1996–1997 |  Petri Lehtonen | hyökkääjä | FPS |
| 1997–1998 |  Kari Syväsalmi | hyökkääjä | TuTo |
| 1998–1999 |  Petri Lehtonen | hyökkääjä | FPS |
| 1999–2000 |  Antti Virtanen | hyökkääjä | Sport |
| 2000–2001 |  Tuomas Jalava | hyökkääjä | TuTo |
| 2001–2002 |  Petri Lehtonen | hyökkääjä | Jukurit |
| 2002–2003 |  Ilari Filppula | hyökkääjä | Kiekko-Vantaa |
| 2003–2004 |  Jani Uski | hyökkääjä | Hermes |
| 2004–2005 |  Matias Loppi | hyökkääjä | Kiekko-Vantaa |
| 2005–2006 |  Jani Keränen | hyökkääjä | Jokipojat |
| 2006–2007 |  Jarkko Oikarinen | hyökkääjä | Kiekko-Vantaa |
| 2007–2008 |  Marko Virtala | hyökkääjä | Hokki |
| 2008–2009 |  Jaakko Pellinen | hyökkääjä | LeKi |
| 2009–2010 |  Antti Kerälä | hyökkääjä | Jokipojat |
| 2010–2011 |  Jan-Mikael Järvinen | hyökkääjä | SaPKo |
| 2011–2012 |  Antti Virtanen | hyökkääjä | TUTO |
| 2012–2013 |  Toni Jalo | hyökkääjä | Sport |
| 2013–2014 |  Jan-Mikael Juutilainen | hyökkääjä | KooKoo |
| 2014–2015 |  Mikko Virtanen | hyökkääjä | KooKoo |
| 2015–2016 |  Teemu Turunen | hyökkääjä | Jukurit |
| 2016–2017 |  Tuukka Rajamäki | hyökkääjä | Peliitat |
| 2017–2018 |  Tatu Kokkola | hyökkääjä | IPK |
| 2018–2019 |  Matias Lainio | hyökkääjä | SaPKo |
| 2019–2020 |  Matias Varttinen | hyökkääjä | Jokipojat |
| 2020–2021 |  Niko Lahtinen | hyökkääjä | KOOVEE |
| 2021–2022 |  Joni Piipponen | hyökkääjä | Kiekko-Vantaa |
| 2022–2023 |  Jere Vertanen | puolustaja | Ketterä |
Yellowstonen kaldera

Yellowstonen kansallispuisto sijaitsee kolmen limittäisen kalderan päällä.
Yellowstonen kaldera (engl. Yellowstone caldera) on Yellowstonen kansallispuistossa, Yhdysvalloissa, sijaitseva supertulivuori, jonka mitat ovat 55 × 72 kilometriä. Jättimäinen tulivuorenpurkaus tuotti Yellowstonen Lava Creekin tuffin 640 000 vuotta sitten. Tällöin  purkautui arviolta 2 500 km³ vulkaanista ainetta, kuten laavaa ja tuhkaa. Sitä pienempiä purkauksia on sattunut noin 20 000 vuoden välein, mutta edellisestä pienehköstä purkauksesta on jo 70 000 vuotta. Sellainen vastasi voimakkuudeltaan suunnilleen samaa kuin St. Helensin purkaus vuonna 1980. Yellowstonen purkauksen arvioidaan tuhoisimmillaan olevan jopa tuhat kertaa vuoden 1980 St. Helensin purkausta voimakkaampi.
Vuonna 1985 alueella mitattiin kolmen kuukauden aikana yli 3 000 pientä maanjäristystä. Kalderan pinta nousi vuosina 2004–2009 nopeasti, mutta keväällä 2009 arveltiin nousun hidastuneen. Vuoden vaihteessa 2008–2009 koettiin Yellowstonessa jälleen pienjäristysten sarja, ja tuolloin niitä rekisteröitiin yli 900. Tutkijat pitivät niitä poikkeuksellisena. Syksyllä 2008 tutkijat kertoivat, että maankuori on alueella noussut kolmena edellisenä vuonna noin seitsemän senttiä vuodessa, mikä on selvästi eniten sinä aikana kun mittauksia on tehty. Sen uskottiin johtuneen siitä, että suurikokoinen Yellowstonen luonnonpuiston alla oleva 1 450-asteinen laavamassa puski ylöspäin.
Viime aikoinamilloin? alueella on tapahtunut enemmän maanjäristyksiä kuin kahteenkymmeneen vuoteen, mutta tutkijoiden mukaan viitteitä suuresta purkauksesta ei ole.
Historiaa

Ensimmäisen kerran tulivuori purkautui voimalla yli kaksi miljoonaa vuotta sitten, ja se synnytti läpimitaltaan 50 × 80 kilometrin mittaisen kraatterin, joka oli satoja metrejä syvä. Seuraava jättipurkaus tapahtui 1,3 miljoonaa vuotta sitten ja kolmas noin 630 000 vuotta sitten. Kraatteri on sittemmin täyttynyt, ja muodostumaa kutsutaan nimellä Huckleberry Ridge Tuff. Yellowstonen kalderan useat purkaukset vapauttivat maan ilmakehään tuhkaa ja kaasuja ja aiheuttivat luultavasti säähäiriöitä. Siten purkaukset ehkä edistivät joidenkin lajien sukupuuttoa Pohjois-Amerikan mantereella. Viimeksi Yellowstonen kaldera purkautui noin 13 000 vuotta sitten, jolloin se synnytti viiden kilometrin mittaisen kraatterin.
Luonnonpuiston alueella rekisteröidään pieniä maanjäristyksiä jatkuvasti. Toistaiseksi tuhoisin maanjäristys tapahtui vuonna 1959, jolloin Richterin asteikolla 7,5 vahvuiseksi mitattu järistys sai aikaiseksi maanvyörymän, joka vaati 28 ihmisen hengen.
Purkauksen vaikutukset

Yellowstonen kalderan suuri purkaus saattaisi merkitä monien lajien sukupuuttoa sekä miljoonien ihmisten kuolemaa. Purkausta edeltäisivät voimakkaat maanjäristykset, ja laavaa nousisi maan pinnalle. Lopulta supertulivuori purkautuisi ja nostattaisi maan ilmakehään suuren määrän kaasuja ja tuhkaa, jotka yhdessä muodostaisivat ilmakehään peiton. Auringosta tuleva säteily ei kykenisi läpäisemään tätä peittoa, jolloin Maapallon lämpötilat laskisivat äkillisesti. Seurauksena olisi ydintalvi, joka johtaisi uuteen jääkauteen. Jo itse purkaus luultavasti tuhoaisi paljon maata ja eliöitä, mutta ydintalven kylmyydellä, ja siitä seurauksena olevalla nälänhädällä olisi katastrofaalisemmat seuraukset. Ensin purkaus vaikuttaisi vain Pohjois-Amerikkaan, mutta leviäisi nopeasti koskemaan muutakin maailmaa. Koko Pohjois-Amerikan manner peittyisi tuhkaan.
Tutkija Michael Rampinon mukaan on vain ajan kysymys, milloin Yellowstone purkautuu. Yellowstonen kaldera on kuitenkin vain yksi maailman seitsemästä tällä hetkellä tunnetusta supertulivuoresta, eikä tiedetä, mikä niistä seuraavaksi räjähtää, sillä supertulivuorien toiminnasta ei tiedetä paljoakaan. Purkausta olisi myös tämän tietämättömyyden takia hyvin vaikea, ehkä mahdotonkin estää.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutisissa on aiheeseen liittyvä uutinen: Yellowstonen supertulivuori purkautumassa?
Kalderan koillinen laita. Yellowstone-joki virtaa Hayden Valleyn läpi. Kalderan reuna näkyy horisontissa.